**6. SZ. MELLÉKLET**

**ADATVÉDELEM**

**F Automobil Import Kft. ("IMPORTŐR")**

**ÉS**

**[MÁRKASZERVIZ BEILLESZTENDŐ] ("MÁRKASZERVIZ")**

**(a továbbiakban: együttesen "FELEK" és külön-külön "FÉL")**

**ÁLTAL ÉS KÖZÖTT KÖTÖTT**

**MÁRKASZERVIZ-MEGÁLLAPODÁS**

**KAPCSÁN**

**KELT: [DÁTUM BEILLESZTENDŐ]**

**FOGALMAK:**

"**MEGÁLLAPODÁS**": a jelen MÁRKASZERVIZ-Megállapodást és annak valamennyi Mellékletét jelenti.

"**IMPORTŐR**": a STELLANTIS azon szerződött importőr partnere, amely a MEGÁLLAPODÁS céljai érdekében Adatkezelőként, és adott esetben az Autógyártó(k) Adatfeldolgozójaként egyéb más célból kezeli az Adatokat.

"**Autógyártó(k)**" (más néven "**Stellantis márka**"): a következőt jelenti: a Stellantis Europe S.p.A., olasz jog szerint bejegyzett társaság, amelynek székhelye: C.so Agnelli 200, 10135 Torinó, Olaszország.

"**Adatkezelő**"**:** az a természetes vagy jogi személy, közhatalmi szerv, ügynökség vagy bármely egyéb szerv, amely az Adatok kezelésének céljait és eszközeit önállóan vagy másokkal együtt meghatározza.

"**ÜGYFÉL"**: potenciális ügyfél és/vagy tényleges végfelhasználó ügyfél (magánszemély vagy céges ügyfél).

"**Adat**": akár egyes, akár többes számban szerepel, az ÜGYFÉL, a potenciális ÜGYFÉL, az alkalmazottak és/vagy a szolgáltatók azon személyes adataira utal, amelyek kezelésének módját a jelen Adatvédelmi Megállapodás rendelkezései meghatározzák. Személyes adat azonosított vagy azonosítható természetes személyre („Érintett”) vonatkozó bármely információ. Ezek az Adatok magukban foglalhatnak azonosító adatokat (pl. név, ÜGYFÉL-szám, születési dátum, vezetői engedély száma), kapcsolattartási adatokat (pl. levelezési cím, e-mail cím, telefonszám) és kapcsolódó járműazonosító adatokat (pl. járműazonosító szám (VIN), rendszám/rendszámtábla) kapcsolódó szerződéses adatokat, jármű- és szolgáltatási adatokat, ideértve termék- és szolgáltatási specifikációkat (pl. modell, felszereltség, motor, hardver- és szoftveradatok), az alkatrészek és tartozékok műszaki adatait, műhely- és szervízszolgáltatással kapcsolatos adatokat, ideértve a diagnosztikai hibakódokat vagy a járművezérlő egység adatait.

"**Adatfeldolgozási Megállapodás**": az Adatkezelő és az Adatfeldolgozó között a GDPR 28. cikkének megfelelően létrejött külön megállapodás.

"**Érintett":** az az azonosított vagy azonosítható természetes személy, akire az Adat vonatkozik, ilyen például az ÜGYFÉL, és/vagy a potenciális ÜGYFÉL, és/vagy az alkalmazottak és/vagy a szolgáltatók.

"**MÁRKASZERVIZ":** jelentésemegegyezikaMEGÁLLAPODÁS-ban szereplő definícióval.

"**Közös Adatkezelők**": azt jelenti, hogy a GDPR 26. cikkével összhangban az adatkezelés céljait és eszközeit két vagy több Adatkezelő FÉL együttesen határozza meg.

"**Adatvédelmi Megállapodás"**: a Felek között létrejött MÁRKASZERVIZ-Megállapodás jelen AdatvédelmiMellékletét jelenti.

"**Adatvédelmi Jogszabályok":** a személyes adatok és a magánélet védelmével kapcsolatos valamennyi hatályos jogszabály, vagy az érintett felügyeleti hatóság által kibocsátott ajánlás, iránymutatás vagy vélemény, beleértve az Európai Parlament és a Tanács (EU) 2016/679 rendeletét (2016. április 27.) („GDPR”), valamint az információs önrendelkezési jogról és az információszabadságról szóló 2011. évi CXII. törvényt („Infotv.”).

"**Adatfeldolgozó":** az a természetes vagy jogi személy, közhatalmi szerv, ügynökség vagy bármely egyéb szerv, amely az Adatkezelő nevében kezeli az Adatokat.

"**Felügyeleti Hatóság":** aGDPR 4. cikkének (21) bekezdésében meghatározott valamennyi kormányzati, törvényen alapuló vagy szabályozó szerv és bármely más joghatóság alapján illetékes hatóság vagy szervezet.

**MIVEL:**

* A FELEK között létrejött MÁRKASZERVIZ-Megállapodás alapján a FELEK-nek az Adatvédelmi Jogszabályok rendelkezéseinek megfelelően is szabályozniuk kell a kapcsolatukat és szerepeiket. Különösen az olyan szolgáltatások és tevékenységek kölcsönös ellátása érdekében, amelyek ÜGYFELEK-re és/vagy potenciális ÜGYFELEK-re és/vagy alkalmazottakra és/vagy szolgáltatókra vonatkozó Adatok kezelésével járhatnak ("Szolgáltatások").
* A FELEK a jelen Adatvédelmi Megállapodással kívánják formális keretek között szabályozni az Adatok meghatározott célokra történő felhasználásának feltételeit, valamint biztosítani az Adatvédelmi Jogszabályoknak való megfelelést.
* A FELEK minden megfelelő technikai és szervezési intézkedést megtesznek annak érdekében, hogy az Adatok kezelése és tárolása az Adatvédelmi Jogszabályoknak megfelelően történjen.
* Az ÜGYFÉL-Adatok IMPORTŐR és MÁRKASZERVIZ közötti kommunikációjának és továbbításának megkönnyítése és biztosítása érdekében az IMPORTŐR CRM és/vagy egyéb vállalatirányítási rendszert biztosíthat a MÁRKASZERVIZ részére külön megállapodás alapján.
* A FELEK valamennyi további, a jelen Adatvédelmi Megállapodás alapján történő Adatáramlást megtárgyalnak és egyedi írásbeli módosítások útján belefoglalnak a jelen Adatvédelmi Megállapodásba, illetve a jelen Adatvédelmi Megállapodás kiegészítésének tekintik ezen egyedi írásbeli megállapodásokat.

**EZÉRT EZENNEL**, a Felek a MEGÁLLAPODÁS-ban és a jelen Adatvédelmi Megállapodásban foglalt preambulum figyelembevételével a következő megállapodásra jutottak:

1. **A FELEK SZEREPE A MÁRKASZERVIZ-MEGÁLLAPODÁSBAN SZABÁLYOZOTT ADATKEZELÉSBEN:**
2. **A FELEK, MINT ÖNÁLLÓ ADATKEZELŐK.** Az 2. pontban alább meghatározott célok elérése érdekében, a FELEK a saját üzleti szervezetükön belüli Adatkezelés tekintetében az Adatvédelmi Jogszabályok alapján önálló és független Adatkezelőknek minősülnek. Ebben az összefüggésben valamennyi FÉL teljes felelősséggel tartozik Adatkezelése az Adatvédelmi Jogszabályoknak való megfeleléséért.
3. **A FELEK, MINT A****DATKEZELŐK ÉS/VAGY ADATFELDOLGOZÓK.** A FELEK bizonyos – **a jelen Adatvédelmi Megállapodás 1. SZ. FÜGGELÉK-ében szereplő Adatfeldolgozási** **Megállapodásban ("AFM")** megfelelően részletezett – célok megvalósítása érdekében a másik Fél Adatait is kezelik, vagyis ekkor a Fél a másik Fél nevében kezeli az Adatokat. E tekintetben a FELEK – a GDPR 28. cikke alapján – kölcsönösen Adatfeldolgozónak jelölik ki egymást, vagyis az adott adatkezeléstől függően az adott adatkezelés tekintetében a Fél a másik Fél Adatfeldolgozója lesz (lásd a jelen Adatvédelmi Megállapodás 1. SZ. FÜGGELÉK-ében).
4. Egyes olyan (lehetséges) Adatkezelési tevékenységek esetében, amelyek során a FELEK a GDPR 26. cikke szerinti „Közös Adatkezelőként" járnak el, a közös adatkezelési kapcsolatot a GDPR 26. cikke értelmében külön megállapodásban kell rendezni. Felek rögzítik, hogy az ÜGYFÉLADATOK diagnosztikai vizsgálatok céljából történő kezelésekor a MÁRKASZERVIZ és az Autógyártó(k) Közös Adatkezelőkként járnak el.
5. **AZ ADATKEZELŐK MÁRKASZERVIZ-MEGÁLLAPODÁSBAN SZABÁLYOZOTT ADATKEZELÉSI CÉLJAI:**
   1. **IMPORTŐR:**
6. **Szerződéses kötelezettség teljesítése**.

Az IMPORTŐR az Érintettel szemben fennálló szerződéses kötelezettségeinek teljesítése érdekében Adatkezelőként kezeli az Adatokat. Ezen - a termékhibával összefüggő műszaki támogatással is kapcsolatos - cél megvalósítása érdekében az IMPORTŐR az ügyfél- és jármű-adatokat STELLANTIS társaságokkal (különösen az Autógyártóval) is megoszthatja.

1. **Jogi kötelezettség teljesítése**. Az IMPORTŐR felhasználhatja az Adatokat a jogi és adózási kötelezettségei teljesítéséhez. Ezek a kötelezettségek magukban foglalhatják bizonyos Adatok közhatalmi szervekkel való közlését is, amennyiben azt nemzeti és/vagy európai uniós jogszabályok előírják. E célok elérése érdekében az IMPORTŐR a jármű-adatokat STELLANTIS társaságokkal is megoszthatja, ideértve az Autógyártókat is.
2. **Minőségbiztosítás**. Az IMPORTŐR valamennyi Adatot felhasználhatja termék- és szolgáltatás-minőségbiztosítási és fejlesztési célokra, ideértve az ÜGYFÉL-elégedettségi felméréseket.

Továbbá az Autógyártó(k) és a MÁRKASZERVIZ Közös Adatkezelőként kezelheti(k) és elemezheti(k) a SZERVIZ-adatokat a fent említett "KÖZÖS ADATKEZELÉSRŐL SZÓLÓ MEGÁLLAPODÁS” CÍMŰ 3. SZ. FÜGGELÉK-ben jelzettek szerint.

1. **Kereskedelempolitika és ösztönzők.** Az IMPORTŐR felhasználja az Adatokat a kereskedelempolitika, ösztönzők, bónuszprogramok vagy egyéb kereskedelemmel kapcsolatos program meghatározásához.
2. **Tesztvezetés**. Az IMPORTŐR kezeli a tesztvezetés lebonyolításával kapcsolatos Adatokat.
3. **Audit tevékenységek.**
4. **Az IMPORTŐR kezeli a STELLANTIS termékekkel és szolgáltatásokkal kapcsolatos valamennyi ÜGYFÉL/potenciális ÜGYFÉL-kapcsolatot**. Az IMPORTŐR a panaszokkal és kérésekkel kapcsolatos ügyeket, a konkrét javítás kivitelezésével kapcsolatos (műszaki) kérdések feldolgozását (pl. a Műszaki Segítségnyújtó Központon keresztül) az érintett Autógyártó támogatásával végzi.
5. **A MÁRKASZERVIZ által nyújtott szolgáltatások anomáliáinak felderítése**. Az IMPORTŐR, mint önálló Adatkezelő, az ÜGYFÉL által a MÁRKASZERVIZ részére megadott, valamint az ÜGYFÉL tevékenységéből származó Adatokat a következő célokra használja fel:

* a MÁRKASZERVIZ által nyújtott szolgáltatásokkal kapcsolatos anomáliák észlelésére, továbbá az egyedi ügyfélélmény-felmérés támogatására,
* szükség esetén a panaszok kivizsgálására;
* a MÁRKASZERVIZ által nyújtott szolgáltatások auditjára.

1. **Marketing és profilalkotási tevékenységek.** Az Importőr marketingközleményeket küldhet az Érintetteknek a termékeiről és szolgáltatásairól (így különösen az általa importált gépjárművekkel kapcsolatban). Bizonyos esetekben a marketingkommunikáció az Importőr kapcsolt vállalkozásainak, valamint az autóipari, pénzügyi, biztosítási, e-mobilitási és telekommunikációs szektorban működő partnereinek a termék- vagy szolgáltatáspromócióit is tartalmazhatja. Az Importőr ÜGYFÉL-adatokat kizárólag az ÜGYFÉL külön hozzájárulása alapján adhat át számukra. Az ilyen marketingkommunikáció személyre szabott is lehet, ha az ÜGYFÉL a szolgáltatások személyre szabásához is hozzájárult, beleértve a számára hasznos tartalmakat is.

Az Importőr elemezheti az ÜGYFELEK/potenciális ÜGYFELEK szokásait is annak érdekében, hogy javítsa, illetve személyre szabja a termékeket és szolgáltatásokat, valamint a MÁRKASZERVIZ által nyújtott szolgáltatásokat abból a célból, hogy kizárólag olyan tartalmakat mutasson az ÜGYFELEK-nek, amelyek hasznosak lehetnek a számukra.

* 1. **MÁRKASZERVIZ**:

1. **Szigorúan a MEGÁLLAPODÁS teljesítéséhez kapcsolódó célok.**

E célokból a MÁRKASZERVIZ önálló Adatkezelőként jár el.

1. **Marketing és profilalkotási tevékenységek.**

A MÁRKASZERVIZ marketing kommunikációt folytathat STELLANTIS termékekről és szolgáltatásokról, valamint szolgáltatásai fejlesztése érdekében elemezheti az ÜGYFELEK/potenciális ÜGYFELEK szokásait.

1. **A szerviz-tevékenységekkel kapcsolatos célok.**

Ugyanezen célokból (pl. az ÜGYFÉL MÁRKASZERVIZ-nél való fogadása; az ÜGYFÉL időpontfoglalása; az ÜGYFÉL MÁRKASZERVIZ látogatására való felkészülés; kapcsolt (connected) szolgáltatások nélküli járművek esetében a szervizszerződések kapcsán felmerülő eseményeket kezelő prediktív motor), a MÁRKASZERVIZ önálló Adatkezelőként jár el.

Tevékenységeinek elvégzése és a jogi kötelezettségek teljesítése érdekében a MÁRKASZERVIZ, mint önálló Adatkezelő, az Autógyártóktól hozzáférést kap az ÜGYFÉL járművének/járműveinek szervizadataihoz.

Ezen túlmenően az Autógyártó(k) és a MÁRKASZERVIZ Közös Adatkezelőkként kezelhetik és elemezhetik a szerviz-adatokat.

## **[ALÁÍRÓ OLDAL KÖVETKEZIK]**

MELYEK **HITELÉÜL** a felek a fenti napon aláírták a jelen Megállapodást.

**ALÁÍRVA** a következő nevében és megbízásából:

**IMPORTŐR**

képviseletében:

…………………………………………

Név …………………………………

Dátum …………………………………

**ALÁÍRVA** a következő nevében és megbízásából:

**MÁRKASZERVIZ**

képviseletében:

…………………………………………

Név …………………………………

Dátum …………………………………

**1. SZ. FÜGGELÉK**

**ADATFELDOLGOZÁSI MEGÁLLAPODÁS** ("**AFM**")