A MÁRKASZERVIZ SZERZŐDÉS  
**„FIAT EURÓPAI PARTNERFÓRUM”**MELLÉKLETE

A FELEK elhatározták, hogy elképzeléseik kölcsönös megosztására EURÓPAI PARTNERFÓRUMOT hoznak létre, amely a STELLANTIS, az NSC-k és a MÁRKASZERVIZEK érdekeinek és igényeinek megismerésére, tiszteletben tartására és az együttműködésre helyezi a hangsúlyt, azzal a végső céllal, hogy a felek között párbeszéd alakuljon ki a lehető legnagyobb mértékű koordináció elérése és a viták lehető legnagyobb mértékben való elkerülése érdekében.

A STELLANTIS és a legreprezentatívabb EURÓPAI MÁRKAKERESKEDŐI SZÖVETSÉGEK rendszeresen, de évente legalább 1 alkalommal találkozót szerveznek (az „EURÓPAI PARTNERFÓRUM”), hogy ennek keretében megvizsgálják és megvitassák a lenti felsorolásban szereplő, a MÁRKASZERVIZ TEVÉKENYSÉGEKET gazdasági szempontból érintő tárgyköröket, figyelembe véve a MÁRKASZERVIZEK és a STELLANTIS kölcsönös érdekeit és a köztük lévő fair egyensúlyi helyzetet.

Az EURÓPAI PARTNERFÓRUM kizárólag a MÁRKASZERVIZ TEVÉKENYSÉGEKET általánosságban érintő kérdésekkel foglalkozik, napirendjén nem szerepelhet olyan egyedi ügy vagy igény, amely egy adott MÁRKASZERVIZ konkrét MÁRKASZERVIZ SZERZŐDÉSÉNEK teljesítésével függ össze.

Az EURÓPAI PARTNERFÓRUM a STELLANTIS által kinevezett négy (4) tagból és az EURÓPAI MÁRKAKERESKEDŐI SZÖVETSÉGEK által kinevezett négy (4) tagból (alapvetően az egyes EURÓPAI MÁRKAKERESKEDŐI SZÖVETSÉGEK Elnökei vagy Alelnökei) áll, valamint mindkét fél által kinevezett két titkárból.

Az EURÓPAI PARTNERFÓRUM tagjainak jegyzéke a következő:

● A szerződés létrejöttekor a legreprezentatívabbnak minősülő, európai szintű MÁRKAKERESKEDŐI Szövetségek elnökei vagy alelnökei. Ezek a Szövetségek a következők: ADEFCA, AECP, ACCDE, EURODA.

● STELLANTIS:

* Head of Enlarged Europe Sales and Marketing (Kibővített Európai Értékesítési és Marketing Terület Vezetője)
* Head of Enlarged Europe Network Development (Kibővített Európai Hálózatfejlesztési Terület Vezetője)
* Network Development Performance (Hálózatfejlesztési Teljesítmény)
* Network Development Distribution (Hálózatfejlesztési Disztribúció)

Mindegyik fél minden év januárjában közli a másik féllel az EURÓPAI PARTNERFÓRUM összetételét.

Amennyiben a fent felsorolt tagoknak nem áll módjában részt venni egy ülésen, megbízhatnak egy másik személyt, aki részt vesz helyettük. A helyettes nevét írásban, kellő időben közölni kell a másik féllel. A másik félnek küldött írásbeli értesítés útján bármelyik fél indítványozhat tagcserét. A felek tudomásul veszik, hogy az EURÓPAI PARTNERFÓRUM egyik alapvető jellemzője, hogy a felek olyan tagokat jelölnek, akik alkalmasak arra, hogy megfelelően képviseljék az őket delegáló fél álláspontját.

Ha a napirenden szereplő témák ezt észszerű megfontolás alapján indokolják, mindegyik félnek lehetősége van arra, hogy – a másik félnek erről küldött előzetes, írásbeli értesítés alapján – egy szakértő vagy egy jogi tanácsadó segítségét vegye igénybe az egyeztetéshez.

Mindegyik fél maga viseli az EURÓPAI PARTNERFÓRUM üléseivel és a vele való kapcsolattartással összefüggésben felmerülő költségeit.

Az EURÓPAI PARTNERFÓRUM üléseinek időpontját és helyszínét a STELLANTIS jelöli ki, de ehhez az EURÓPAI MÁRKAKERESKEDŐI SZÖVETSÉGEK jóváhagyását kell kérnie, amely azonban alapos ok nélkül nem tagadható meg, illetve nem késleltethető. Az EURÓPAI PARTNERFÓRUM tagjai az EURÓPAI PARTNERFÓRUM rendes ülésein kívül egyedi üléseket is összehívhatnak (évente legfeljebb egy alkalommal), úgy, hogy erről észszerű idővel előre értesítik a másik felet, és az ülés előtt rendelkezésre bocsátják a fentiek szerinti esetleges külső szakértői egyeztetéshez szükséges dokumentumokat.

Minden ülés előtt legalább két héttel el kell fogadni az ülés napirendjét, az ülés után pedig két héten belül el kell készíteni az ülés kölcsönösen jóváhagyott jegyzőkönyvét.

Az EURÓPAI PARTNERFÓRUM során a STELLANTIS és az EURÓPAI MÁRKAKERESKEDŐI SZÖVETSÉGEK elsősorban a jelen Mellékletben meghatározott szabályoknak megfelelően párbeszédet folytatnak egymással, és tevékenységük összehangolására törekszenek az alábbiakat érintő strukturális változások/ügyek tekintetében:

1. MÁRKASZERVIZ STANDARDOK, ezen belül a STELLANTIS Működési Standardjai (SOS) (a 6. pont és a 4. melléklet szerint);
2. A GDPR Rendeletnek való megfelelés, ÜGYFÉL-kapcsolattartási terv (a 9.6 pont és a 6. melléklet szerint);
3. Informatikai integráció
4. Aktuális, új szervizprojektek.

A STELLANTIS és az EURÓPAI MÁRKAKERESKEDŐI SZÖVETSÉGEK jóhiszeműen megfontolhatják, hogy továbbitémákkal egészítsék ki a jelen Melléklet szerint egyeztetésre szánt témák körét.

Amennyiben a STELLANTIS változtatni szándékozik a fenti (a), (b), (c) és (d) alpontokban foglaltakon, erről egyeztetnie kell az EURÓPAI MÁRKAKERESKEDŐI SZÖVETSÉGEKKEL. A STELLANTIS dönthet úgy, hogy mindkét fél érdekeinek figyelembevétele és észszerűelőzetes értesítési idő alkalmazása mellett, a SZERZŐDÉS rendelkezéseivel összhangban módosítja a fenti felsorolt tárgyköröket. Az adott módosítás jelentőségétől függ, hogy mennyi idővel előbb kell értesíteni a másik felet, de ez az időszak nem lehet 3 hónapnál rövidebb.

A STELLANTIS a döntése meghozatalát megelőzően köteles figyelembe venni az EURÓPAI PARTNERFÓRUM által közölt összes szempontot. A fenti rendelkezés nem írja felül a Szerződés 19.6. pontjában foglaltakat.

**Vegyes rendelkezések**

Az EURÓPAI PARTNERFÓRUM nem teheti lehetővé sem a MÁRKASZERVIZEK között, sem a MÁRKASZERVIZEK és a STELLANTIS között olyan érzékeny információk megosztását, amelyek felhasználásával a MÁRKASZERVIZEK és/vagy a STELLANTIS összehangolhatják egymással piaci stratégiájukat az érintett tevékenységek tekintetében, vagy amelyek segítségével megvitathatják az egyes vállalatok piaci magatartását.

A FIAT EURÓPAI MÁRKAKERESKEDŐI SZÖVETSÉGEK kötelesek mindent megtenni annak érdekében, hogy megfelelően képviseljék az egyes Országos MÁRKAKERESKEDŐI Szövetségek érdekeit. Ennek megfelelően az ORSZÁGOS MÁRKAKERESKEDŐI SZÖVETSÉGEK feladata továbbra is az, hogy a saját országuk (pl. egyedi sajátosságaik) szemszögéből vizsgálják a fenti témákat, kivéve abban az esetben, ha olyan strukturális ügyről van szó, amelyet az EURÓPAI MÁRKAKERESKEDŐI SZÖVETSÉG elé terjesztenek az EURÓPAI PARTNERFÓRUMON történő megvitatás céljából.

|  |  |  |
| --- | --- | --- |
| **FIAT** |  | **@MÁRKASZERVIZ\_NEVE@** |
|  |  | MÁRKASZERVIZ cégneve |
|  |  |  |
| Aláírás |  | Aláírás |
|  |  |  |
| Aláíró neve |  | Aláíró neve |
|  |  |  |
| Aláíró tisztsége |  | Aláíró tisztsége |