A MÁRKASZERVIZ SZERZŐDÉS  
**„VITARENDEZÉSI ELJÁRÁSOK”**

MELLÉKLETE

|  |  |
| --- | --- |
| MÁRKASZERVIZ: |  |
| Hatálybalépés napja: |  |

**I. Közvetítői eljárás**

1. Bármely FÉL jogosult a SZERZŐDÉS 19.2. pontjában hivatkozott kérdésekkel kapcsolatosan a FELEK között felmerülő minden vitára vonatkozóan közvetítői eljárást kezdeményezni. A közvetítő eljárás igénybevétele nem kötelező, amennyiben azonban ezt bármely FÉL kezdeményezi, és a kezdeményezést megelőzően a másik FÉL nem indított választottbírósági vagy bírósági eljárást, a közvetítői eljárást a másik FÉL nem utasíthatja el, egyidejűleg azonban joga van visszautasítani a felajánlott közvetítő személyét. A közvetítő egyszemélyben jár el. A közvetítő személyéről a FIAT és a MÁRKASZERVIZ külön megállapodásban állapodnak meg. Amennyiben a közvetítő személyéről nem sikerül megállapodni a vita felmerülésétől számított 10 (tíz) munkanapon belül, a közvetítőt a Deloitte Könyvvizsgáló és Tanácsadó Kft. (1068 Budapest, Dózsa György út 84/C.) jelöli ki bármelyik FÉL kérésére.
2. A közvetítőt a közvetítői tevékenységről szóló 2002. évi LV. törvény 4. §-ban meghatározottak szerint kell kiválasztani.
3. A közvetítő személyéről született megállapodástól vagy a közvetítő fentiek szerinti kinevezésétől számított 7 (hét) munkanapon belül a közvetítést kérő FÉL köteles a közvetítőt írásban értesíteni, amelyről a másik FÉLNEK másolatot küld, röviden és tömören leírva a közvetítés tárgyát képező vitát. A közvetítő ezt követően határidőt szab a FELEKNEK, hogy saját indoklásukat hozzá benyújtsák, és a FELEK kötelesek ezt a határidőt betartani.
4. A közvetítő úgy folytatja le a közvetítést, ahogyan azt alkalmasnak találja, a pártatlanság, méltányosság és igazságosság szempontjainak megfelelve. A FELEK - kívánságuk szerint - kérhetik jogi képviselő vagy saját választásuk szerint más képviselő segítségét.
5. A közvetítő – amennyiben erre lehetőség van – a FELEK egyetértésével rögzíti a közvetítés helyét és időpontját.
6. A közvetítés során a közvetítő bármikor kérheti, hogy a FELEK neki kiegészítő információkat szolgáltassanak, amint ő azt szükségesnek tartja.
7. A közvetítői eljárás bizalmas, és mindkét FÉL biztosítja, hogy az eljárás bizalmas természetét minden személy tiszteletben tartsa, aki abban bármilyen minőségben részt vesz.
8. A közvetítői eljárás befejeződik, amikor:
9. a FELEK a vita rendezéséről megállapodást írnak alá, vagy
10. a közvetítő írásos jelentést készít, amelyben rögzíti, hogy a vita rendezésére tett kísérlet sikertelen volt, vagy
11. a közvetítő kinevezésének dátumától számított 40 naposhatáridő lejár, feltéve, hogy az (a) vagy (b) pontokban hivatkozott egyik esemény sem következett be.
12. A közvetítés befejeződésekor a közvetítő mindkét FÉL részére elkészíti a vita rendezéséről szóló megállapodást, amelyet mindegyikük aláír, vagy a sikertelenségről szóló jelentést, a fenti 8. (c) alpontban hivatkozott 40 (negyven) naposhatáridő lejárata előtt. A jelentésnek az indokokat nem kell tartalmaznia.
13. Kinevezésekor a közvetítő meghatározza az eljárás folytatásához szükséges összeget, figyelembe véve a vita fontosságát és természetét. Ezt az összeget a FELEK kötelesek egyenlő arányban megfizetni.
14. Ez az összeg fedezi a közvetítő becsült tiszteletdíját, a közvetítés költségeit és az adminisztrációs költségeket.
15. Abban az esetben, ha a közvetítés során a közvetítő úgy dönt, hogy az eredetileg fizetett összeg nem elegendő a közvetítői eljárás valószínűsített összes költségeinek fedezésére, a közvetítő az összeg kiegészítését kérheti, amelyet a FELEK kötelesek egyenlő arányban megfizetni.
16. A közvetítői eljárás befejeződésekor a közvetítő az eljárás összes költségéről elszámolást készít, és erről a FELEKET írásban értesíti. Az összes fent említett költséget a FELEK egyenlő arányban viselik, kivéve és olyan mértékben, amennyiben erről a FELEK által kötött elszámolási megállapodás másként rendelkezik.
17. Valamelyik FÉL egyéb kiadásai a nevezett FELET terhelik.
18. Ha a FELEK másként nem állapodnak meg, a közvetítő nem jár el semmilyen bírósági vagy választottbírósági eljárásban a vitához kapcsolódóan, amely a közvetítői eljárás tárgyát képezi, akár mint a FÉL képviselője vagy jogi képviselője.
19. A FELEK megállapodnak abban, hogy nem használják fel semmilyen bírósági vagy választottbírósági eljárásban bizonyítékként, vagy bármi más módon:
20. a vonatkozó közvetítői eljárás során bármelyik FÉL álláspontját vagy javaslatait, amelyeket a vita lehetséges rendezésével kapcsolatban megfogalmazott;
21. azokat a javaslatokat, amelyeket a közvetítő előterjesztett;
22. azt a tényt, hogy az egyik FÉL utalt arra, hogy kész elfogadni valamely javaslatot, amelyet a közvetítő a vita rendezésére előterjesztett.

**II. Választottbíráskodás**

**1. Választottbíráskodási záradék**

Választottbírósági eljárásnak van helye bármely olyan vita esetén, amelyet nem rendeztek békés úton vagy a jelen „Vitarendezési eljárások” Melléklet I. fejezete szerinti közvetítői eljárással, vagy a vita rendezését kezdeményező FÉL nem kívánja a közvetítői eljárást igénybe venni. A FELEK alávetik magukat a Budapesti Ügyvédi Kamara által támogatott Eseti Választottbíróság kizárólagos illetékességének és hatáskörének. Az Eseti Választottbíróság három választottbíróból álló tanácsban, saját eljárási Mintaszabályzata alapján jár el. Minden FÉLNEK joga van egy választottbírót jelölni, az így jelölt választottbírók választják meg a tanács elnökét. Az eljárás során a magyar anyagi jog, illetve az eljárási Mintaszabályzat rendelkezései az irányadók. FELEK kijelentik, hogy a Budapesti Ügyvédi Kamara Eseti Választottbírósága Mintaszabályzatának rendelkezéseit megismerték, annak rendelkezéseit magukra nézve kötelezőnek ismerik el.

**2.** A jelen II. Fejezet 1. pontjának rendelkezései nem befolyásolják bármely FÉL azon jogát, hogy az illetékes és hatáskörrel rendelkező bírósághoz forduljon, amennyiben ehhez a másik FÉL előzetesen, vagy az eljárás kezdeményezéséről történő tudomásszerzést követően hozzájárul.

|  |  |  |
| --- | --- | --- |
| **FIAT** |  | **@MÁRKASZERVIZ\_NEVE@** |
|  |  | MÁRKASZERVIZ cégneve |
|  |  |  |
| Aláírás |  | Aláírás |
|  |  |  |
| Aláíró neve |  | Aláíró neve |
|  |  |  |
| Aláíró tisztsége |  | Aláíró tisztsége |